Abbey Road
"Abbey Road" on ansambli The Beatles 11. stuudioalbum. See anti välja 26. septembril 1969. Album sai nime Londoni Westminsteri linnaosas asuva Abbey Roadi tänava järgi, kus asus EMI stuudio, milles suurem osa albumi lugudest salvestati. "Abbey Road" on viimane album, mille biitlid koos salvestasid. Kuigi album "Let It Be" ilmus hiljem, on tolle albumi enamik lugusid salvestatud enne "Abbey Roadi".